
Summary. The main scientific publications dedicated to Iexical comparison 
of Sanskrit and modern European languages, appeared over the period from the end 
of 18th century to the present day in Russian, German, Franch, English, Latvian, 
Lithuanian and some other languages shows that linguists considered this direction 
a priority at the initial stage of the development of comparative linguistics. 


Comparative lexicology has developed as a subsection of comparative 
linguistics precisely because of the discovery of striking (in comparison with Roman 
and Germanic languages) lexico — semantic similarity of Balto — Slavic languages 
and Sanskrīt. 


The development of comparative lexicology had stopped in the mid-19th until 
the second half of the 20th century when method of Iexicostatistics was created in 
USA, the first Sanskrit-Latvian comparative dictionary was published in Canada, 
and some scientific publications on Russian hydronyms found in modern India and 
in Vedic texts appeared in Russia. 


In the 2lst century, linguists show significant interest in comparative 
lexicology and, in particular, in the lexicosemantical similarity of Baltic and Slavic 
languages to Sanskrit. Over the past decade new Sanskrit — Russian, Sanskrit — 
Lithuanian and Sanskrit — Latvian comparative dictionaries have been created and 
published. 


However, the comparison of vocabulary of different languages is still largely 
subjective process, causing a lot of discussion, since there is still no universally 
accepted scientific method for word comparing. The creation of such a method is the 
primary task of comparative lexicology. 

Atslēgvārdi: valodniecība, leksika, lingvistiskā komparatīvistika, salīdzinošā 
Ieksiko loģija, sanskrits, baltu valodas, latviešu valoda, latgaliešu valoda. 


Ievads 


Indoeiropiešu (IE) valodniecībā ir vērojama paradoksāla situācija: lai gan pati 
salīdzinošā valodniecība piedzima tieši tādēļ, ka tika atklāta 3500 — 4000 g.v. Indijas 

vēdu valodas — sanskrita radniecība ar Eiropas valodām, turpmāko 2,5 gadsimtu 
laikā tieši sanskrita un Eiropas valodu salīdzinošo pētījumu ir bijis maz. Sanskritu 
salīdzina ar seniskākām valodas formām, nevis ”modernajām”. Sevišķi maz ir bijis 
tieši leksikas salīdzinošo pētījumu; joprojām nav formulēta pat leksikas 
salīdzināšanas metode, kas ļautu tādus veikt. 


Salīdzinošās leksikoloģijas rīcībā joprojām nav autentiskas salīdzināšanas 
metodes. Šim nolūkam tiek pielāgoti citu valodas līmeņu salīdzināšanas paņēmieni, 
kuri leksikas līmenim ir nepietiekami. Piemēram, salīdzināmi vēsturiskā metode 
(SVM) operē ar fonētikas un morfoloģijas instrumentiem. 

Tādējādi, šī raksta mērķis ir apzināt valodnieku līdzšinējo veikumu 
salīdzinošās Ieksikoloģijas jomā un izveidot priekšstatu par to, kas īsti un kā ir ticis 
pētīts, kādus salīdzināšanas paņēmienus iepriekšējo gadsimtu valodnieki ir 
pielietojuši un kādus secinājumus izdarījuši. Rakstā ir aplūkoti būtiskākie sanskrita 
un moderno IE valodu leksikas salīdzinošie pētījumi, kas publicēti laika posmā no 
XVIII gadsimta beigām līdz mūsu dienām franču, angļu, vācu, krievu, latviešu, 
lietuviešu un dažās citās valodās. 

Publikāciju analīze ļauj izvirzīt šādas hipotēzes: 

1. Salīdzinošās valodniecības sākuma posmā — līdz XIX gadsimta vidum — par 
vienu no prioritārajiem IE valodu pētniecības virzieniem valodnieki uzskatīja tieši 
leksikas salīdzināšanu, īpašu uzmanību veltot Eiropas valodu leksikas salīdzināšanai 
ar sanskritu kā senāko starp dzīvajām IE valodām. 

2. Par sanskrita leksikas salīdzinošo pētījumu objektu (atšķirībā no fonētikas 
un morfoloģijas salīdzinošajiem pētījumiem) gan krievu, gan Rietumeiropas autori 
izvēlējās tieši slāvu vai baltu valodas, kas liek secināt, ka par šo valodu izteikto 
līdzību ar sanskritu Rietumu valodniecība zina kopš X VIII gadsimta. 

3. IE salīdzinošās valodniecības 2,5 gadsimtu laikā tieši leksikas salīdzinošo 
pētījumu ir bijis ļoti nedaudz, un salīdzinošā leksikoloģija kā komparatīvās 
lingvistikas apakšnozare ir vāji attīstīta. Jo tās attīstība XIX gadsimta vidū tika 
apstājusies vai mērķtiecīgi apturēti uz veselu gadsimtu. 

4. Mūsu gadsimtā pētnieku interese par sanskrita, un baltu valodu leksiski 
semantisko tuvību nav zudusi, taču to uztur galvenokārt vēsturnieki un literāti, nevis 
valodnieki. 

5. Joprojām nav radīta autentiska leksikas salīdzināšanas metode, kura ļautu 
ņemt vērā un pilnvērtīgi izsvērt gan Ileksēmu formālās — fonētiskās un gramatiskās 
atbilsmes, gan to semantisko līdzību, neabsolutizējot kādu no pieejām. Tās radīšana 
ir salīdzinošās leksikoloģijas aktuāls uzdevums. 

Pirmie leksikas salīdzinošie pētījumi 


Pirmās publikācijas salīdzinošajā Ieksikoloģijā sāka parādīties drīz pēc britu 
(velsiešu) valodnieka Viljama Džounsa (William Jones, 1746—1794) slavenās 
lekcijas Kalkutas Āzijas biedrībā 1786. gadā, kurā viņš tika norādījis uz Eiropas 
valodu un sanskrita līdzību, un kas dažreiz tiek dēvēta par salīdzināmi vēsturiskās 
valodniecības sākuma punktu. 

Tā, vienu no pašiem pirmajiem pētījumiem "Par indiešu valodu un gudrību 
(Ūber die Sprache und Weisheit der Indier) 1808. gadā izdeva vācu valodnieks 
Frīdrihs Šlēgelis (Karl Wilhelm Friedrich Schlegel, 1772—1829), kurš publicēja 
savus novērojumus par sanskrita un romāņu un ģermāņu valodu leksikas līdzībām, 
vienlaicīgi paziņojot, ka viņaprāt ķeltu, armēņu un slāvu valodām šī līdzība esot vāji 
izteikta (Schlegel 1808:6—6). 

F. Šlēgeļa publikācija pamudināja uz līdzīgiem pētījumiem Eiropā dzīvojošos 
krievu (slāvu) izcelsmes izglītotos aristokrātus, un XIX gadsimta sākumā Eiropas 
žurnālos sāka parādīties publikācijas par to, ka arī slāvu valodām ir daudz līdzību ar 
sanskritu tieši leksikas līmenī. Pirmais tam pievērsa uzmanību grāfs Fjodors 
Golovkins (Oēdop I'onoekun,1762—1823), kurš 1809. gadā žurnālā Fundgruben des 
Orients (Austrumu dārgumu krātuve) publicēja rakstu Etymologies slavonnes tirees 
du Sanscrit (Slāvu etimoloģijas no sanskrita) franču valodā ar 42 sanskrita — slāvu 
leksiski semantiskajām līdzībām. Viņš parādīja, ka sanskrita vārdiem māsa, māte, 
brālis, uzacs, nags, kuru leksiski semantiskos līdziniekus F. Šlēgelis tika atradis 
romāņu un ģermāņu valodās, tikpat līdzīgas ir arī attiecīgās slāvu formas: skr. 
Svostri "māsa — slāv. Soestra (šeit un tālāk saglabāta autora transkripcija), Mata 
*māte” — Mat, Bhrata *brālis — Brat, Bhruvo *uzacs' Bruovi, Noko *nags — Nokti. 
Autors minēja arī vairākus tādus leksiski semantisku līdzību pārus, kuri raksturīgi 
tikai sanskritam un slāvu, bet ne romāņu un ģermāņu valodām, piemēram, Masoh 
(Hdd māsaka) '"mēness' — kr. Mesats; Osthi (STĒRU asthi) 'kauli' — kr. Kosti u.c. 
(Golowkin 1809:459). 

Dažus gadus vēlāk vācu izcelsmes krievu valodnieks Fridrihs fon Adelungs 
(Friedrich von Adelung, Dēdop Ilaenoeuu Adenyn2, 1768—1843) publicēja rakstu 
franču valodā Rapports entre la langue Sanscrit et la langue Russe ( Attiecības starp 
sanskritu un krievu valodu, Adelung 1811) un holandiešu valodā ar nosaukumu 
Ower de Verwantschap de Russische en de Sanscritische taal (Krievu un sanskrita 
valodu radniecība, Adelung 1814), kuros uzrādīja 174 sanskrita vārdus ar to leksiski 
semantiskiem līdziniekiem krievu valodā, piemēram, ada — 'Baa, aa "ēdiens", adima 
— OJIHHP "viens, amisza (mūsd. S11 [FS āmisa, HI māmsa) — maco gaļa”, dina — 
H€HB, JIHH sdiija? u.tml. 

Drīz pēc tam polis Valentijs Skorohud—Majevskis (Walenty Skorochod- 
Majewski, 1764—1835) izdeva grāmatu O Sfowianach i ich pobratymcach (Par 
slāviem un viņu radiniekiem, Skoroch6d 1816), bet piecus gadus vēlāk — čehu ārsts 
un rakstnieks Antonīns Jungmanns (Antontn Jan Jungmann, 1775—1854) — pētījumu 
O Sanskrytu (Par Sanskritu, Jungmann 1821), kurās autori poļu un čehu valodu 
leksikā un gramatikā atrada vairākas līdzības ar sanskritu. 


Antuna Mihanoviča 200 vārdu saraksts 


Pirmo nozīmīgāko slāvu — sanskrita salīdzināmo glosāriju izveidoja horvātu 
diplomāts un literāts Antuns Mihanovičs (Antun Mihanovic, 1796—1861), kurš 1823. 
gadā žurnāla Archiv fūir Geschichte, Statistik, Literatur und Kunst 66., 67. un 71. 
numurā publicēja rakstu vācu valodā Zusammenstellung von 200 Laut- und 
Sinnvervandten Wērtern des Sanskrites und Slawischen (Fonētiski un jēdzieniski 
līdzīgo sanskrita un slāvu 200 vārdu saraksts, Mihanovič 1823). 

XIX gadsimta sākumā IE salīdzinošajā valodniecībā sāka dominēt ģermāņu 
valodnieki, kuri pievērsās galvenokārt Eiropas valodu un sanskrita salīdzināmās 
gramatikas (morfoloģijas) un fonētikas pētījumiem. Vācu valodnieks Francis Bops 
Šajā laikā rakstīja sanskrita, zendu, armēņu, grieķu, latīņu, senslāvu, gotu un vācu 
valodu salīdzinošo gramatiku (Bopp 1833), dāņu valodnieks Rasmuss Rasks (Rask 
1817, 1818) un vācu valodnieks Jēkabs Grimms (Grimm 1822) salīdzināja radnie- 
cīgu IE valodu fonētiku un apkopoja savus novērojumus par Lautverschiebung jeb 
skaņu maiņas gadījumiem, pamatā ģermāņu valodās. Tāpēc A. Mihanovičs ar 
saviem sanskrita — slāvu leksikas salīdzinošajiem pētījumiem bija arī viens no 
pirmajiem nopietnajiem šīs nozares pētniekiem kopumā. 

Raksta sākumā A. Mihanovičs izvirzīja mērķi: pierādīt, ka slāvu valodas 
indoeiropiešu valodu saimei pieder tikpat lielā mērā kā grieķu, latīņu, romāņu un 
ģermāņu valodas. XIX gadsimta sākumā par to vēl pastāvēja diskusija. Krievu 
valodnieks Aleksandrs Gilferdings rakstīja, ka slāvu valoda Rietumeiropas valodnie- 
ku pētījumos ieņem pašu pēdējo vietu; savus secinājumus viņi argumentē ar zendu, 
ķeltu, lietuviešu, bet tikai ne ar slāvu valodu faktiem. Šāda parādība ir grūti 
izskaidrojama, bet tas ir fakts (Tnyeepannr 1853:3). Arī F. Bopa "Indoeiropiešu 
salīdzinošās gramatikas” pirmajā izdevumā (Bopp 1833) slāvu valodas piemēri 
nemaz nebija iekļauti, tie paradījās, tikai sākot ar otro redakciju (Bopp 1835). 

Raksta otrajā daļā A. Mihanovičs uzrāda 200 sanskrita vārdus, kuriem atrod 
leksiski semantiskus analogus slāvu (galvenokārt — horvātu, serbu, slovēņu u.c.) 
valodās. Piemēram, kā radniecīgus autors identificē sekojošus leksēmu pārus: skr. 
eti "iet —iti "iet, staigāt”; skr. uda *ūdens” — voda *ūdens'; skr. ubhaya *abi' — oboje 
*abi'; skr. ostha *lūpa — usta * mute, lūpas”; skr. kadā *kad?” — kagda, kada *kad”; 

skr. kās, kasate *klepus, klepot” — kashlj (kašalj) *klepus ; skr. giri *kalns, paugurs, 
klints — gora *kalns'; skr. gavate *runa'— govor, govoriti *runa, runāt”; skr. caturtha 
"ceturtais — chetvartij "ceturtais ; skr. jani "sieviete, māte” — žena "sieviete, sieva”; 
skr. jīv, jīvati *dzīvs, dzīvot — živ, živjote *dzīvs, dzīvojat”; skr. jūā, jānāti *zināt” — 
znati *zināt”, skr. jūāna *zināšanas — znanje "zināšanas u.c. 

A.Mihanovičam, tāpat kā citiem lingvistiskās komparatīvistikas pionieriem, 
var pārmest stingri definētas metodes trūkumu slāvu — sanskrita Ieksiski semantisko 
līdzību meklēšanā, taču kopumā mūsdienu valodnieki viņa pieeju uzskata par 
*metodoloģiski interesantu, kas dažos aspektos krietni apsteidza savu laiku” ' 
(Katičič 2005:84), un vērtē kā "savam laikam ievērojamu salīdzināmās 
valodniecības pētījumu”? (Borissoff 2015:36). 


Aleksandrs Gilferdings par slāvu valodas un sanskrita radniecību 


Krievu valodnieka un valstsvīra, Pēterburgas ZA korespondētājlocekļa A. 
Gilferdinga (Anexcanop lunvģepdune, 1831—1872) pētījums O cpodcmero asvika 
C1A6AHCKd20 Cb CAHCKpumckuwmv (Par slāvu valodas un sanskrita radniecību), kas 
publicēts 1853. gadā, ir viens no pirmajiem nopietnajiem salīdzinošās leksikoloģijas 
pētījumiem slāvistikā un sanskritoloģijā. Tas satur tobrīd apjomīgāko sanskrita — 
krievu salīdzinošo vārdnīcu — ap 600 krievu u.c. slāvu valodu vārdus, kuros redzama 
fonētiska līdzība ar sanskrita semantiskajiem analogiem, t. 1., vārdi, kuri nozīmē 
līdzīgus vai identiskus jēdzienus, ir arī izteikti ar identiskām vai līdzīgām skaņu 
kombinācijām. 

A. Gilferdings uz plaša valodu faktu materiāla bāzes demonstrē, ka slāvu valo- 
dās ir daudz tādas leksikas, kuras līdzība sanskrita analogiem no gramatiskās struktū- 
ras, fonētikas (izrunas) un semantikas viedokļa ir acīmredzama vai pierādāma. 

Līdzību pārus viņš izvēlējās no dažādām slāvu valodām (autora skatījumā - 
vienas slāvu valodas izloksnēm), piemēram, no krievu valodas: rayre — skr. gadu 
*tārps', HOMPB — skr. dama *māja”; HOBBrH — skr. nava, navja *jauns”, >KHB, >KHTB — skr. 
ģiv (šila Jīva) *dzīvs', HOC — skr. nasd *deguns', orHB — skr. agni "uguns , IO/Fb — 
skr. pada (UT4 pādu) *vieta”; no čehu: Gparp? — skr. bhrātr *brālis”; no serbu: kokOTB 


* Horvātu lingvists, indologs un slāvists Radoslavs Katičičs (Radoslav Katičic, 1930 — 2019): Pri 
tome je njegov postupak metodološki zanimljiv jer se tek iz današnje perspektive pokazuje kako je 
u ponečemu bio i ispred svojega vremena. 

* Krievu — britu valodnieks K.Borisovs (Koncmarmun JI. Bopucos; Constantine Borissoff): The 
article has become an important contribution in preparing the foundations of the "Tllyrian” and 
Croatian national revival movements; however, this ideological pointedness should not over- 
shadow its significance as a remarkable, for the time, piece of comparative linguistic research. 

— skr. kukkuta *gailis'; no horvātu: rierna, riermejīB — skr. patala *stiebrs*; no poļu — 
kašubu: era *lūpa” — skr. lapana *mute” u.t.t. 

Vienlaicīgi A. Gilferdings mēģināja definēt formālās fonētiskās pārmaiņas, 
kas notikušas mūsdienu krievu u.c. slāvu valodās salīdzinājumā ar sanskrita 
semantiskajiem analogiem, klasificējot attiecīgos Ieksiski semantisko līdzību pārus 
pēc to vai citu skaņu izmaiņas* pazīmēm. Piemēram, atsevišķā grupā izdalīja 
gadījumus, kuros skr. a ir izmainījusies jeb pārvērtusies par krievu (slāvu) e: skr. 
gani (sti janī) — kr. xena *sieva”, skr. svan *zvanīt” (XdT svana *skaņa') — kr. 
3BeHŠTB "skanēt', skr. madhu — kr. men *medus', skr. nabhas — kr. He6o *debesis'; 
gadījumus, kuros skr. i ir izmainījusies par krievu (slāvu) e: skr. tittira *irbe” — kr. 
TerepeBP "rubenis ; kuros skr. a ir izmainījusies par krievu (slāvu) 0: skr. babhru 
*mangusts' — kr. 6o6p5 bebrs”, skr. bhas *redzēt” - horv. Gorunru "vērīgi skatīties; 
kuros skr. u ir izmainījusies par krievu (slāvu) 0: skr. sūc *rādīt” — bulg. coue *rādu” 
u.tml. Sava laika valodniecisko uzskatu garā autors meklēja iekšējas un objektīvas” 
skaņu maiņas likumības, taču no apmēram 600 sanskrita — slāvu leksiski semantisko 
līdzību pāriem viņam nācās izveidot vairāk kā 70 skaņu izmaiņu tipus, un vēl palika 
pāri tikpat daudz izņēmuma gadījumu, kuri neiekļāvās nevienā no viņa definētajiem 
likumsakarību tipiem. 

Tajā pašā gadā krievu sanskritologs, pirmās sanskrita — krievu vārdnīcas 
autors Kaetans Kossovičs (Kasman Andpēeeuu Koccoeuu, 1814—1883) uz šo A. 
Gilferdinga pētījumu atsaucās ar recenziju, kas tika izdota brošūrā ar nosaukumu 
Dunonoeuuecxia samroania (Filoloģiskas piezīmes) un pati par sevi kļuva par 
nozīmīgu notikumu sanskrita — slāvu salīdzinošajā leksikoloģijā. Tajā autors 
izvērtēja valodniecības stāvokli Eiropā un konstatēja, ka arī Krievijā XIX gs. 40—50. 
gados notiek strauja salīdzinošās valodniecības attīstība, bet jauno krievu valodnieku 
darbu vidū īpaši izcēla A. Gilferdingu pētījumu. *'Uzskatu to par studēšanas vērtu 
gan lielā valodas faktu materiāla, gan asprātīgo un interesanto secinājumu dēļ, - 
rakstīja K. Kossovičs. — Aplūkosim to kā ieganstu, lai skaidrotu mūsu dzimtās 
valodas vārdu veidošanos”. * 

Ar A. Gilferdinga un K. Kossoviča publikācijām noslēdzās ne tikvien 
sanskrita — slāvu, bet arī sanskrita un pārējo Eiropas valodu leksikas salīdzinošo 
pētījumu (un lielā mērā arī visas IE salīdzināmās leksikoloģijas) pirmais un 
pagaidām ražīgākais posms. XIX gadsimta otrajā pusē Eiropas valodniecībā sāka 


* A.Gilferdings lieto jēdzienu uswroeenie "izmaiņa, pārmaiņa”, piem., 3mšeenie CKP. G BB 
c1aB. e *sanskritiskā a izmaiņa par slāvisko e” u.tml. Šāds formulējums ietver sevī konotāciju, ka 
sanskritisko formu autors uzskata par seniskāku. 

* Cuumaa e2o docmoūHblMv Usy4ueHia NO MHOJKCECM6y MAMEpid106b, 6» HEMb COOpaHHvlxv, U 
coo6paoxeniūi OCMpoyMHolxb U J1OCČONVIMHblXv, A OCMAHO6J11OCb HA HEMbv, KAK HA NO600€ Kb 
o6vacHeHiro OOpa30GaHia C106 Asvika omeuecme6eHnHozo (KoccoBnu 1853:7 

dominēt jaungramatiķi, kuri sanskritu vairs neuzskatīja par IE valodu 
glotoģenealoģisko etalonu, bet sāka nodarboties ar hipotētiskas PIE u.c. teorētiski 
iespējamo seno valodu protoformu rekonstruēšanu. Salīdzinošajos pētījumos viņi 
orientējās uz fonētikas un morfoloģijas, bet ne leksikas līmeni. XX gadsimtā IE 
valodniecībā parādījās tādi novirzieni kā strukturālisms, formālisms, kuru 
piekritējus interesēja valodu iekšējās formālās struktūras, un tās atkal maz korelējās 
ar leksiku kā tādu un komparatīvistiku kā pētīšanas metodi. Rezultātā salīdzinošās 
Ieksikoloģijas pētījumi faktiski apstājās uz veselu gadsimtu un atsākās tikai XX 
gadsimta otrajā pusē ar amerikāņu valodnieku Dž. Grīnberga (Joseph Harold 
Greenberg, 1915—2001) masu salīdzināšanas (mass comparison) jeb daudzpusējas 
salīdzināšanas (multilateral comparison) metodi un M. Svodeša (Morris Swadesh, 
1909—1967) leksikostatistikas un glotohronoloģijas metodēm un t.s. bāzes leksikas 
sarakstu (Swadesh list) kā leksikostatistikas metodes instrumentu (Swadesh 1955). 
Taču sanskrita leksikas salīdzinošajos pētījumos šīs metodes netika izmantotas. 
Pienesums joprojām pārsvarā attiecas uz citām (ne IE) valodu saimēm un ar maziem 
izņēmumiem risina tikai vienu uzdevumu: noteikt, vai salīdzināmās valodas ir vai 
nav atzīstamas par radniecīgām, kas, runājot par baltu, slāvu un citu Eiropas valodu 
un sanskrita līdzību vairs nav aktuāli. 


Vēdiskie hidronīmi Krievijā 


XX gadsimta otrajā pusē par sanskrita — krievu un sanskrita — baltu valodu 
Ieksiski semantisko līdzību no jauna ieintersējās arī krievu, latviešu un lietuviešu 
izcelsmes pētnieki, taču zīmīgi, ka tie ar maziem izņēmumiem bija nevis profesionāli 
valodnieki, bet citu profesiju pārstāvji. Līdz ar to pētījumu zinātniskā kvalitāte, 
protams, cieš. No otras puses, vēsturnieku, etnogrāfu, literātu nezūdošā interese par 
baltu un slāvu valodu un sanskrita radniecību liecina par to, ka šeit savu darbu nav 
paveikuši valodnieki: tēma nebūt nav izsmelta. 

Pagājušā gadsimta beigās krievu vēsturnieces un indoloģes - vēstures zinātņu 
kandidāte Svetlana Žarņikova (Ceemnana ŽKapnuxosa, 1945—2015) un vēstures 
doktore Natālija Guseva (Hamanva Iyceea, 19142010) savās zinātniskajās 
publikācijās pievērsa uzmanību līdz šim neizskaidrotam faktam: kā Krievijas 
ziemeļu apgabalos varēja rasties tādi hidronīmi u.c. toponīmi, kuru analogi ir minēti 
Indijas vēdās un atrodami arī mūsdienu Indijas teritorijā, bet citi Krievijas upju un 
ezeru nosaukumi, kuri ne krieviski, ne kādā citā vietējā valodā neko nenozīmē, no 
sanskrita ir viegli tulkojami kā sugas vārdi ar upes, ūdens, straumes nozīmēm? 
Piemēram, senindiešu svēto himnu krājumā Rigvēdā (Blda rgveda) minēta upe 
Danu, bet Krievijā Arhangeļskas guberiņā plūst upe Dan; gan Indijā, gan Krievijā 
joprojām ir ezers Šiva un upes ar nosaukumu Ganga, Alaka, Inda (Indaga); Krievijā 

ir ezers Vara, kas sanskritā nozīmē ūdens” (Alt vārī), upe Važa — tāpat 'ūdens' (I SĪ 
vāja), upe Vega — *straume” (ATT vega) u.c. (/KapnnkoBa 1998:209—220). 


Literāta Pjotra Semiļetova sanskrita — krievu glosārijs 


Apjoma ziņā lielāko sanskrita — krievu salīdzinošo glosāriju ar nosaukumu 
Ilodo6nvie cnosa 6 pycckom u cancxpume (Līdzīgie vārdi krievu valodā un 
sanskritā) ir izveidojis un tīmeklī publicējis Kijevas blogeris, žurnālists un rakstnieks 
Pjotrs Semiļetovs (JJēmp Cewunemos, dz. 1977.g.). Glosārijs satur 670 krievu 
alfabēta secībā sarindotas sanskrita leksēmas, to tulkojumus un leksiski semantiskos 
līdziniekus krievu valodā. Sanskrita vārdi, tāpat kā to tulkojumi krieviski, uzrakstīti 
kirilicā, vienkārši — krievu burtiem. Tikpat kā nav paskaidrojumu par gramatiku, nav 
nekādu atsauču uz avotiem un citu zinātniskā pētījuma atribūtu. Vārdnīcā nav norāžu 
uz to, ka autors būtu pazīstams ar A. Mihanoviča, A. Gilferdinga u.c. autoru sanskrita 
— slāvu salīdzinošajiem pētījumiem. Taču P. Semiļetovs ir atradis arī tādus līdzību 
piemērus, kuru, piemēram, Gilferdinga vārdnīcā nav. Sanskrita — krievu līdzīgo 
Ieksēmu pāru izvēli P. Semiļetovs nemēģina pamatot ar fonētisko atbilsmju 
likumiem vai analoģijām, vai formulēt kādu savu leksikas salīdzināšanas metodi, kas 
no akadēmiskā viedokļa šo pētījumu ļauj nosaukt par amatierisku. Taču vārdnīcas 
vienkāršums rada uzskatāmību, kas akadēmiskajos pētījumos nereti pazūd atsauču 
un teorētisku spriedumu gūzmā. Ja krievu valodas pratējs izlasa, ka sanskrita aeuka 
krieviski ir oeeuka *aita', azHnu - ozonv "uguns, ada - eda "ēdiens, acmu - ecwb 
*esmu', acmu - ecmb "ir, 6a6xpy - Go6p *bebrs', 6y0x - 6ydumv "modināt, Gxaeamu 
- 6eeam» *skraidīt', Gxadpa - Godpvtd *mundrs', 6xaamu - Goamoca *bīties', 6xpamp 
- pam *brālis', 6xpampumea - 6pamcmeo *brālība”, 6xpy - 6pogu "uzacs u.t.t 
(CemnieroB 2004), tam kļūst skaidrs, ka krievu un sanskrita vārdi ir gandrīz 
identiski gan no formas, gan nozīmes viedokļa. Līdz ar to lasītājs pats var izsecināt, 
ka tas acīmredzami nozīmē kaut ko vairāk, nekā tikai abu valodu piederību kopējai 
valodu saimei, un ka šis fakts pelna dziļāku izpēti. 


Borisova — Šapošņikova krievu — sanskrita salīdzinošā vārdnīca 


Šobrīd sanskrita — krievu un IE salīdzinošās leksikoloģijas pētījumu jomā 
aktīvi darbojas Lielbritānijā dzīvojošs krievu valodnieks, orientālists, Londonas 
Filologu biedrības (London Philological Society) loceklis Konstantīns Borisovs (kr. 
Koncmanmun Bopucoes; angl.: Constantine Borissoff). Kopš 2011.gada viņš uztur 
tīmekļa vietni https://borissoff.wordpress.com/, kurā publicē savus slāvu valodu un 
sanskrita leksikas salīdzinošos pētījumus. Viņa jaunākā publikācija ir sadarbībā ar 

Krievijas ZA Krievu valodas institūta līdzstrādnieku Aleksandru Šapošņikovu 
(Anekcandp IlIlanowunuxoe) izveidotā Krievu — sanskrita salīdzinošā vārdnīca 
(Pyccko — canckpumckuūd cpaenumenvHovtū cnoeapv). Nav ziņu, vai tā ir izdota arī 
drukātā veidā, bet elektroniski ir pieejama K. Borisova mājaslapā https://birkbeck. 
academia.edu/ConstantineBorissoff. 

Abi autori ir profesionāli valodnieki, tāpēc no formas viedokļa Borisova — 
Šapošņikova komparatīvā vārdnīca neapšaubāmi ir akadēmiskajiem standartiem 
visatbilstošākā. Sanskrita vārdformas dotas gan devanagarī rakstībā, gan IAST 
fonētiskajā transkripcijā ”, tāpat — atbilstošās slāviskās formas — gan kirilicā, gan 
latīniskajā transkripcijā, gan senajā slāvu rakstībā (ja tiek citēta attiecīga senākā 
forma); katrai leksēmai uzrādīts izcelsmes avots, visas iespējamās gramatiskās un 
hronoloģiskās formas; tiek dotas vairākas nozīmes ar atsaucēm uz attiecīgajām 
vārdnīcām; katra Ileksēmu pāra līdzība tiek pamatota ar fonētiskajām atbilsmēm, 
daudzviet tiek skaidrota sanskrita un krievu vārdu etimoloģija — atkal ar atsaucēm 
uz avotiem; līdzās galvenajai — krieviskajai formai tiek uzrādītas citu slāvu un pārējo 
IE valodu fonētiski un semantiski tuvās formas u.t.jpr. Autori ir atraduši apmēram 
trīs simtus sanskrita — krievu leksiski semantisko līdzību. Spriežot pēc atsaucēm, 
autori vārdnīcā ir uzņēmuši tikai tos līdzību pārus, kurus pirms viņiem jau bija 
atraduši, par līdzībām atzinuši un kaut kur publicējuši citi valodnieki, bet paši jaunus 
piemērus tikpat kā nav meklējuši. 

2018. gadā K. Borisovs Krievijas ZA rakstu krājumā *"3Tnwostorna 2015— 
2017” ir publicējis arī vārdnīcas tematikā ieturētu rakstu Pyccko — canckpumckue 
smumonozuveckue mī00vi (Krievu — sanskrita etimoloģiskās etīdes, BopncoB 2018), 
kurā uzrāda vēl dažus desmitus krievu - sanskrita Ieksiski semantisko līdzību. 


Lietuviešu un sanskrita leksikas salīdzinošie pētījumi 


Par lietuviešu valodas un sanskrita līdzību bieži runā lietuviešu informācijas 
avoti, publicisti un arī profesionāli valodnieki. Taču pierādījumam parasti tiek 
minēti nevis akadēmiski pētījumi, bet vien autoritāšu viedokļi. Piemēram, atsauces 
uz bengāļu valodnieku Suniti Kumāru Četerdži (Suniti Kumar Chatterji, 1890- 
1977), Deli universitātes profesoru Lokešu Čandru (Lokesh Chandra) vai Ņūdeli 
Džavaharlala Neru universitātes profesoru Šašiprabhu Kumāru (Shashiprabha 
Kumar), kuri ir izteikuši līdzīgu viedokli? un ilustrējuši to ar dažiem sanskrita — 


5 Pastāv vairākas sanskrita transliterācijas sistēmas. Visbiežāk izmantotā sistēma ir SSTA — 
Starptautiskais sanskrita transliterācijas alfabēts (JAST — International Alphabet of Sanskrit 
Transliteration), kas par sanskrita latinizācijas akadēmisko standartu pieņemts Orientālistu 
kongresā Atēnās 1912.gadā. 

6 Sk. http://vilnews.com/201 1-04-incredible-indian-lithuanian-relations-2 

lietuviešu fonētiski semantisko līdzību piemēriem: skr. sunus — liet. sunus *dēls”; 
skr. avis — liet. avis 'aita”; skr. padas — liet. padas *pēda”; skr. viras — liet. 
vyras*cilvēks ; skr. dhumas — liet. dumas "dūmi". 

Tiesa, 2017. gadā Lietuvā ir iznākusi profesionāla valodnieka, Viļņas univer- 
sitātes Orientālistikas centra pasniedzēja Vīta Vidūna sanskrita — lietuviešu salīdzi- 
nošā vārdnīca ar poētisku nosaukumu Sanskrito — lietuviy vērinys (Sanskrita — 
lietuvju kaklarota, Vydūnas 2017). Grāmata ir izdota ar paralēliem tulkojumiem 
angļu un krievu valodās, kas to padara pieejamu plašākam lasītāju lokam. Autors ir 
izvēlējies 108 lietuviešu — sanskrita Ieksiski semantisko atbilsmju pārus. Tā ir skaista 
metafora: 108 ir mistisks skaitlis; tradicionālās indiešu meditācijas krelles jeb mala 
sastāv no 108 sandalkoka vai māla bumbiņām u.tml. Ja krievu un latgaliešu — 
latviešu valodā ir atrasti vairāki simti sanskrita leksiski semantisku līdzību, ir pamats 
prognozēt, ka arī lietuviešu — sanskrita atbilsmju skaits ir daudz lielāks, tikai tās vēl 
gaida ar pacietību apveltītu pētnieku. To intervijā (Ogulevičiūtē 2017) ir atzinis arī 
pats autors, uzsvērdams, ka glosāriju tika veidojis pēc politiska pasūtījuma (liet. 
Žodynēlio istorija turi politine potekste), kurš ietvēra apjoma ierobežojumu: 
sameklēt ap simtu lietuviešu — sanskrita līdzību (Pasiū/ē sudaryti apie šimto žodžiy 
žodynēli), lai gan tādu leksisku saskarņu ir daudz vairāk (Ty leksiniy sgsajy yra kur 
kas daugiau). Arī grāmatas ievadraksta autore prof. dr. Jolanta Zabarskaitē uzsver, 
ka starp lietuviešu valodu un sanskritu jau XIX gadsimtā novērots daudz leksisku 
atbilsmju, kas liecina par to kopējo izcelsmi un lielo nozīmi IE valodniecībā. Taču 
atzīst, ka nopietnu komparatīvo pētījumu līdz pat šim laikam ir bijis ļoti maz un arī 
Šī vārdnīca uzskatāma tikai par pirmo soli lietuviski — sanskritisko komparatīvo 
pētījumu laukā. 


K. Lazdiņa Latvian - Sanskrit Living Fossils un B. Jēgera kritika 


Arī starp latviešiem savulaik atradās entuziasts, Kanādas latvietis Kaspars 
Lazdiņš (angliski Chas. Lasdin), kurš 1954. gadā Monreālā angļu valodā izdeva 
pirmo sanskrita — latviešu salīdzinošo vārdnīcu ar nosaukumu Sanskrit — Latvian 
words. Living language fossils (Sanskrita — latviešu vārdi. Dzīvie valodas izrakteņi, 
Lazdins 1954). Tā satur vairāk kā 300 latviešu vārdus, kas no leksiski semantiskā 
viedokļa sastādītājam ir šķituši līdzīgi sanskrita analogiem. 

Ievadā autors uzsver, ka, noraugoties uz sanskrita un latviešu valodas lielo 
līdzību un lielo kopīgu vārdu skaitu, līdz šim neviens šos vārdus nav savācis un 
klasificējis. Taču autoraprāt to vajag darīt tādēļ, ka latviešu valoda un tautas 
dziesmas glabā āriešu pirmvalodas elementus. Daudziem latviešu tautas dziesmu 
vārdiem leksiski — semantiskie līdzinieki atrodami Rigvēdā. Tas mudina autoru 

secināt, ka latviešu tautas dziesmas varētu būt līdz mūsu dienām saglabājušies āriešu 
pirmatnējās laicīgās lirikas paraugi. 

Autors piedāvā savu klasifikācijas versiju: sanskrita — latviešu leksiski 
semantisko līdzību pārus viņš grupē pēc cilvēku dzīves un darbības jomām, uz ku- 
rām tie attiecas: sociālās šķiras, ģimenes locekļu statuss, ķermeņa daļu nosaukumi, 
dabas parādības, reliģija, uzturs u.t.t. Tā, par latviešu — sanskrita analogiem autors 
uzskata sekojošus vārdu pārus: skr. karta *atšķirība, iedalījums” un latv. kārta; skr. 
mata (Hd mātr) un latv. māte; skr. sūni (X1 sūnu) "bērns, dēls” un latv. zēns; skr. 
nakha jeb latv. nags; skr. mukha jeb latv. mute; skr. nasa (arī AITT nāsā) *deguns” 


un latv. nāss (skr. TH nasra); skr. parna jeb latv. spārns; skr. ratha jeb latv. rati; 
skr. madhu jeb latv. medus; skr. svana skaņa” un latv. zvans; skr. agni jeb latv. 
uguns; skr. dhūma jeb latv. dūmi; skr. deva (arī ag daiva) jeb latv. dieve u.t.t. 

Publikācija savulaik izraisīja dzīvu interesi trimdas latviešu vidū. Tā lika 
viņiem sajusties īpašiem sakarā ar savas vēstures ievērojamo senatnīgumu. Rietumu 
latviešu presē izvērsās diskusija. Daudzi atbalstīja un slavēja autoru par viņa pētīju- 
mu. Piemēram, 1955.gada janvārī "Londonas Avīze” publicēja Latvijas sūtņa K. 
Zariņa (1879—1963) atsauksmi par K. Lazdiņa grāmatu: *''Saņēmu Jūsu interesanto 
grāmatu ""Sanskrit — Latvian Words” un sirsnīgi pateicos Jums par to. Jūsu darbs ir 
ievērības un apbrīnas cienīgs un es ļoti priecājos par šo sevišķi labi izdevušos 
latviešu valodas propagandas darbu, tik zinātniskā un izsmeļošā apjomā, kā Jūs to 
esiet veikuši. Jums taisnība; latvju tauta sīksti turas pie savas valodas. Viņas 
sīkstums un vienība ir mūsu senčiem palīdzējušas uzvarēt un šie paši tikumi arī mūs 
reiz vedīs atpakaļ uz dzimteni” (Zariņš 1955). 

Tomēr šādu viedokli neatbalstīja visi. Viens no skeptiķiem bija trimdas 
latviešu valodnieks Benjamiņš Jēgers (1915—2005), kurš pārmeta autoram, ka viņš 
nemēģina salīdzināt un analizēt sanskrita un latviešu valodas vārdus fonētikas un 
morfoloģijas līmenī, bet vadās no Ieksēmu ārējās Ieksiski semantiskās līdzības. Tas 
novedot pie nepareiziem skaidrojumiem. Kā kļūdainu B. Jēgers min sanskrita vārdu 
ēkārtha, kuru K. Lazdiņš uzskata par radu latviešu vārdam iekārta”, lai gan 
"sanskrita vārds sastāv no [ēka] 'viens' un [artha] — "mērķis, nozīme', bet 
latviešu vārdam pamatā ir lietvārds *kārta” ar priedēkli ie-, nevis kaut kāda — ārta” 
(Jēgers 1955). 

Šo un citas kritiskas piezīmes par K. Lazdiņa vārdnīcu B. Jēgers izteica 
recenzijā *"Vēl viens neizdevies mēģinājums”, ko 1955.gada janvārī publicēja 
Amerikas latviešu avīze Laiks”. 

Recenzija ir stilistiski un emocionāli iekrāsota tik lielā mērā, ka rodas bažas, 
vai šajā rakstā Jēgers kā zināmu ideju angažēts publicists nav ņēmis virsroku pār 
Jēgeru — bezkaislīgu valodas zinātnieku. Recenzija sākas ar vārdiem: "Tirdzniecības 
zinātņu bakalaurs K. Lazdiņš vairākkārt rakstījis par sanskritu un latviešu valodu”, 

kas zemtekstā liek izlasīt, ka neprofesionālis — andelmanis ņemas spriest par valodas 
lietām. Tālāk seko vēl viena sarkastiska frāze: "Kamēr K. Lazdiņš aprobežojās ar 
rakstiem latviešu presē, nebija vajadzības kādam valodniekam par viņa prātojumiem 
izteikties. Bet tagad, kur viņš saviem pētījumiem meklē lasītājus sveštautiešu vidū, 
ir pienācis laiks viņa pētījumus kritiski aplūkot no valodnieka viedokļa” (Jēgers 
1955). 

"Ja autors būtu ieskatījies kaut vai mūsu pašu Latviešu valodas vārdnīcā, — 
turpina B. Jēgers, — tad būtu redzējis, ka tur etimoloģiskajās piezīmēs ir minēti starp 
citu arī sanskrita radu vārdi, un būtu bijis pasargāts no maldu ceļiem, pa kuriem viņš 
klīst savas grāmatas lappusēs. Tā viņš būtu atradis, ka piem., kalps, bagāts, zvans ir 
aizgūti no slavu, bet mūris, būve, kuģis, tornis, ķīlis no viduslejasvācu un sēņuot, 
resp. sēne no somugru valodām. Līdz ar to šie vārdi, protams, nevar neko liecināt 
par sanskrita un latviešu valodas lielo tuvību” (Jēgers 1955). 

Nākamais valodnieka pārmetums glosārija autoram: gandrīz visiem latviešu 
vārdiem, kam autors atrodis radus sanskritā, tie ir arī citās — baltu, slāvu, ģermāņu 
valodās. Piemēram, latviešu vārdam rāte atbilst ne tikai skr. mātā, bet arī lietuviešu 
mote, senprūšu rmūti, krievu mat', vācu Mutter, lat. māter utt. "Ar to autora tēze par 
latviešu valodas un sanskrita sevišķi lielo tuvību sabrūk”, uzskata valodnieks un 
konstatē, ka "autoram nav nekāda priekšstata par to, kādām sanskrita skaņām vai 
formām atbilst kādas latviešu valodas skaņas vai formas. Viņš savos sastatījumos 
vadās tikai no ārējās līdzības, kas noved pie it dīvainiem skaidrojumiem”. Pie pēdē- 
jiem B. Jēgers pieskaita latviešu vietvārdu etimoloģijas meklējumus sanskritā: 
"Pilnīgi atmetami ir autora latviešu vietvārdu un īpašvārdu skaidrojumi. Ka latviešu 
Indrānos ir paslēpušies divi indiešu dievu vārdi Indra un Agni, to nez vai kāds ticēs” 
(Jēgers 1955). 

Ar pēdējo teikumu kritiķis autoru iedzen stāvus zemē: *'Noslēgumā var teikt: 
K. Lazdiņa grāmata Sanskrit — Latvian Words nesniedz neko tādu, kas latviešu un 
cittautu valodniekiem jau nebūtu bijis zināms, bet nevalodniekiem tā var nodarīt 
tikai ļaunu, jo tie nespēs nošķirt retos graudus no sēnalām. It sevišķi jābrīdina izplatīt 
šo grāmatu sveštautiešu vidū, kur tā var tikai kaitēt mūsu valodnieku labai slavai” 
(Jēgers 1955). 

Pēc tik iznīcinošas kritikas K. Lazdiņš savus meklējumus neturpināja, un arī 
citi latviešu valodnieki pēc viņa šo tēmu netika pētījuši vairāk kā 60 gadus. 


I.Valerjana Sanskrita - latgaliešu — latviešu salīdzinošā vārdnīca 
2015.gadā šī raksta autors ar pseidonīmu 1.Valerjans tika publicējis (atsevišķā 


izdevumā — 2017.gadā) Sanskrita — latgaliešu - latviešu salīdzinošo vārdnīcu 
(Valerjans 2015, 2017) ar apmēram 4300 latviešu - latgaliešu un sanskrita Ieksiski 

semantisko līdzību pāriem. Piemēram, latgaliski - latviski joprojām skan (tiek 
izrunāti) tāpat vai gandrīz tāpat kā sanskritā un nozīmē tos pašus vai ļoti tuvus 
jēdzienus sekojoši vārdi: skr. T4 ad *ēst' — ltg. ād *ēd”; skr. S14 d adat *ēdošs” — 
ltg. ādat *ēdat”; skr. cita Jīva *dzīva', skr. atoifg ajīva *nedzīva' —ltg. nadziīva; skr. 
STt bādh *bēdāties' -ltg. bāda bēda”; skr. SIYfd bādhati *būt nelaimē” —ltg. bādāt 
*bēdāties u.t.t. 

Autors apzinās, ka ne visas atrastās līdzības ir vienlīdz pārliecinošas, daudzas 
hipotēzes iespējams pakļaut kritikai. Taču glosārijā (sevišķi latgaliskās leksikas 
daļā) atrodami arī sanskrita absolūti fonētiski semantiskie analogi, piemēram: 

skr. TĀ dina *diena” — ltg. dina, 

skr.YT4 pāda *pēda” — ltg. pāda, 

skr.dId tāta *tētis” — ltg. tāta. 

Protams, darba izvērtējums ir jāsniedz kādam citam, tādēļ šajā rakstā vienīgi 
paskaidrošu savu salīdzināšanas metodi, ņemot vērā, ka vienotas, visu akceptētas 
leksikas salīdzināšanas metodes vēl aizvien nav. Salīdzināšanā tika izmantoti A. 
Mihanoviča, F. Adelunga, A. Gilferdinga, F. Šlēgeļa u.c. komparatīvistu pielietotie 
paņēmieni: balstoties uz salīdzināmi vēsturiskās metodes pamatnostādnēm, 
salīdzināmo leksēmu pāros tika izvērtēta to formālā fonētiskā līdzība (saskaņā ar 
fonētisko atbilsmju bāzes principiem) un meklēta vārdu gramatisko struktūru 
atbilstība. Par līdzīgām tika atzītas tās sanskrita un latgaliešu — latviešu Ieksēmas, 
kurās sakrīt vārdu gramatiskā struktūra, bet fonētiskās atšķirības ir viegli 
skaidrojamas ar citās IE valodās novērotajām skaņu atbilstībām. Nozīmju līdzība 
tika izvērtēta saskaņā ar semantisko lauku teoriju, paturot prātā, ka konkrēto leksisko 
formu veidošanos varēja ietekmēt arī dažādi ekstralingvistiski, subjektīvi faktori. 
Katram vārdam galu galā ir bijis savs individuāls autors, kurš, apzināti vai neapzināti 
izvēloties vārda formu un nozīmi, tikpat labi varēja ignorēt visus formālos 
nosacījumus, bet vadīties no kaut kādām savām subjektīvām asociācijām. Šīs pieejas 
lietojumā autors, savukārt, balstījās uz vācu valodnieka Hugo Šuharta (Hugo Ernst 
Mario Schuchardt, 1842—1927), itāļu neolingvistu ideologa Džuliano Bonfantes 
(Giuliano Bonfante, 1904—2005) un citu XIX-XX gs. valodnieku atziņām, kuri tika 
atklājuši valodas izmaiņu subjektīvo dabu, individuālo un radošo raksturu, un vārdu 
rašanās procesu aplūkojuši kā estētisku jaunradi, kurā "universāli un nemainīgi” 
fiziskās dabas likumi nedarbojas vai ir maznozīmīgi, bet kuru iespējams analizēt un 
izprast tikai tā, kā mēs izprotam Šekspīra vai Dantes daiļradi (Bonfante 1947). 

Autors izsaka pārliecību, ka, arhaisko sanskrita leksikas formu īpatsvars 
latgaliešu — latviešu valodā ir līdz šim neizvērtēts fakts, kura dziļāka izpēte un 
analīze, iespējams, atnesīs jaunas zināšanas gan par latgaliešu — latviešu u.c. baltu 
tautu etnoģenēzi, gan par IE saimes valodu diverģences gaitu kopumā. 

Secinājumi 


1. Salīdzinošā leksikoloģija radās XVIII gadsimta beigās sakarā ar to, ka tika 
atklāta Eiropas valodu fonētiskā, morfoloģiskā un leksiski semantiskā līdzība ar 
Indijas vēdu valodu sanskritu. Līdz XIX gadsimta vidum šī IE komparatīvās 
valodniecības nozare attīstījās galvenokārt uz sanskrita un slāvu valodu leksikas 
salīdzināšanas bāzes. 

2. XIX gadsimta vidū sanskrita leksikas salīdzinošie pētījumi un salīdzinošās 
Ieksikoloģijas attīstība kopumā apstājās (vai arī tika mērķtiecīgi apturēta) uz vairāk 
kā simt gadiem un atsākās tikai XX gadsimta vidū. Līdz ar to šobrīd salīdzinošā 
Ieksikoloģija kā komparatīvās lingvistikas apakšnozare vēl ir vāji attīstīta. 

3. Lai gan hipotēze par baltu valodu izteikto līdzību ar sanskritu tika izteikta 
jau XIX gadsimta sākumā, tieši šo valodu un sanskrita leksikas salīdzinošo pētījumu 
IE komparatīvās valodniecības ietvaros ir bijis sevišķi maz. 

4. Kopš XXI gadsimta sākuma vērojama pastiprināta leksikas pētnieku 
interese par slāvu un baltu valodu leksiski semantisko tuvību ar sanskritu. Par šo 
tēmu ir parādījušās publikācijas latviešu, lietuviešu un krievu valodās. Taču to autori 
pārsvarā ir vēsturnieki, publicisti un literāti, nevis valodnieki. 

5. Galvenais šķērslis pilnvērtīgai sanskrita — baltu, sanskrita — slāvu u.c. IE 
valodu leksikas salīdzinošo pētījumu veikšanai, kā arī komparatīvās leksikoloģijas 
attīstībai kopumā joprojām ir autentiskas leksikas salīdzināšanas metodes trūkums. 
Tās radīšana ir salīdzinošās leksikoloģijas neatliekams uzdevums. 

